stanford-oval/wikipedia huggingface dataset:
צ'ונג טה-סה
קריירת מועדונים

צ'ונג נולד בנגויה שביפן, להורים יפנים קוריאנים. צ'ונג התחיל את הקריירה שלו בקבוצות הכדורגל של "חטיבת טוסון קוראן", ממנה עבר לתיכון אייצ'י קוריאן ולבסוף באוניברסיטה הקוריאנית. בשנת 2006 צ'ונג הצטרף לקווסאקי פרונטל ועד מהרה ייצב את עצמו כאחד מהחלוצים הטובים בליגת העל היפנית.
בינואר 2010 נבחן בבלקברן רוברס, וביולי 2010 חתם בבוכום מהבונדסליגה. בינואר 2012 חתם בפ.צ. קלן.
ב-10 בינואר 2013 צ'ונג חזר לאסיה כאשר חתם בסוואן בלווינגס מליגת העל של קוריאה הדרומית תמורת 300 אלף אירו.
ב-6 באפריל 2013, צ'ונג הבקיע את שער הבכורה שלו בקבוצה בניצחון 1–3 נגד טגו. שבועיים לאחר מכן, כבש שלושער בניצחון 1–4 טג'אן סיטיזן.
ב-8 ביולי 2015 חתם בשימיזו ס-פולסה.
ב-1 בפברואר 2021, צ'ונג חתם במאצ'ידה זלבייה מליגת העל היפנית.
בסיום עונת 2022 פרש מכדורגל.
קריירה בינלאומית

צ'ונג נולד לאב ממוצא דרום קוריאני ולאם ממוצא צפון קוריאני, ולכן היה זכאי לייצג את שתי הנבחרות ולבסוף בחר בקוריאה הצפונית. ב-19 ביוני 2007, צ'ונג ערך את הופעת הבכורה שלו בנבחרת במשחק נגד מונגוליה, בו כבש רביעייה במשחק שנגמר בניצחון 0–7.
צ'ונג השתתף עם הנבחרת במונדיאל 2010 בו בישל את השער היחיד של הנבחרת לג'י יון-נאם בפסד 1–2 לברזיל. צ'ונג השתתף עם הנבחרת גם בגביע אסיה 2011.
פורום סנקט פטרבורג הבין-לאומי לכלכלה

| --- | --- |


נאומו של ולדימיר פוטין בפורום סנקט פטרבורג הבין-לאומי לכלכלה 2023
 תחום:  כלכלה 
 מדינה:  רוסיה 
 מטה הארגון:  סנקט פטרבורג 
 תקופת הפעילות:  1997–הווה (כ־27 שנים) 
 www.forumspb.com
 
פורום סנקט פטרבורג הבין-לאומי לכלכלה (באנגלית: The St. Petersburg International Economic Forum, ברוסית; Петербургский международный экономический форум), המכונה גם "פורום דאבוס הרוסי", הוא פסגה כלכלית חד-שנתית המתקיימת מאז יוני 1997 בעיר הבירה הצפונית של רוסיה, סנקט פטרבורג. תחילה הוא שימש כפורום כלכלי אזורי בין חבר המדינות, אך בחלוף הזמן החלו להשתתף בו גם אנשי עסקים ומנהיגים ממדינות באירופה, אסיה ואמריקה.
בפורום דנים בתחזיות כלכליות ונסגרות עסקאות כלכליות בין מדינות ועסקים. בנוסף לכך, משמש הפורום כבימת הכרזה לנשיא רוסיה, הפורש את מדיניותו הכלכלית וחזון הכלכלה הרוסית ומהווה במה לחתימת חוזים כלכליים לטובת רוסיה ועידוד השקעות זרות בה.
ב-2005 השתתפו בפורום 3,000 איש מ-64 מדינות, ועד 2006 נערכה במהלכו ישיבה חד-שנתית של האספה הבין-פרלמנטרית של חבר המדינות, שנחשבה למארגנת הפורום.
הפורום מתנהל ברוסית ובאנגלית, והחל משנת 2006, על פי החלטת נשיא רוסיה, מארגן הפורום הוא המשרד לפיתוח כלכלי של רוסיה והשר/ה לפיתוח כלכלי נחשב ליו"ר הוועדה המארגנת של הפורום.
בשנת 2020 הוחלט לבטל את הפורום בעקבות מגפת הקורונה.. פעילות הפורום חודשה בשנת 2021.
פביליון מס' 7 של אולם התערוכות "לנאקספו" בסנט פטרסבורג, בו נערך הפורום בשנים 1997–2016.
מתחם התערוכות אקספו-פורום בו נערך הפורום מאז יוני 2016.
ראו גם

הפורום הכלכלי העולמי
כלכלת רוסיה
הערות שוליים

↑  Петербургский международный экономический форум отменили из-за коронавируса, Vesti.ru
|  סנקט פטרבורג |
| --- | --- | --- |
| תולדות סנקט פטרבורג | היסטוריה של סנקט פטרבורג • הדומה העירונית • יום ראשון העקוב מדם (1905) • הסובייט של פטרבורג • סובייט פטרוגרד • המצור על לנינגרד |  |
| ממשל ופוליטיקה | מושל סנקט פטרבורג (בחירות: 1991 1996 • 2000 • 2003 • 2014 • 2019 • 2024) • האספה המחוקקת של סנקט פטרבורג (בחירות: 1994 • 1998 • 2002 • 2007 • 2011 • 2016 • 2021 • 2026) • ממשלת סנקט פטרבורג |  |
| סנקט פטרבורג רבתי, שכונות ונפות העיר | האדמירליות • האי וסילי • ויבורג • קלינין • קירוב • קולפינו • המשמר האדום • קראסנוסלסקי • קרונשטאדט • הנופש • מוסקבה • נבסקי • פטרוגרד • ארמונות פיוטר הגדול • פרימורסקי • פושקין • פרונזה • המרכזי |  |
| ארמונות ואתרים חשובים בעיר | ארמון החורף • ארמיטאז' • המרכז ההיסטורי • פטרהוף (מוזיאון פטרהוף עם הארמון הגדול בפטרהוף ומתחם הארמונות והגנים בפטרהוף) • המוזיאון הרוסי • מבצר פטרופבלובסקיה • ארמון יקטרינה • ארמון אלכסנדר • כיכר הארמון • ארמון מרינסקי • ארמון קונסטנטין • טירת מיכאילובסקי • ארמון טבריצ'סקי • הספרייה הלאומית הרוסית • גן הקיץ • שדרת נבסקי • בניין האדמירליות • מצפה הכוכבים פולקובו • עמוד אלכסנדר • ללנינגרד, העיר הגיבורה • הבניינים הגבוהים בסנקט פטרבורג • ספריית האקדמיה הרוסית למדעים |  |
| מבני דת | קתדרלת קאזאן • קתדרלת איסק הקדוש • קתדרלת פטרופבלובסקיה • מנזר אלכסנדר נבסקי • כנסיית הגואל שעל הדם • בית הכנסת הכוראלי הגדול • מסגד סנקט פטרבורג • כנסיית צ'סמה |  |
| השכלה ותרבות | האוניברסיטה הממלכתית • התזמורת הפילהרמונית • תיאטרון מריאינסקי |  |
| כלכלה | פורום סנקט פטרבורג הבינלאומי לכלכלה • הבורסה ההיסטורית • בורסת סנקט פטרבורג (1991) • בורסת סנקט פטרבורג (1997) • מפעל קירוב |  |
| תחבורה | כביש הטבעת של סנקט פטרבורג • המטרו של סנקט פטרבורג • הרכבת הקלה • נמל סנקט פטרבורג • נמל התעופה הבינלאומי פולקובו • תחנת האוטובוסים • ספסאן |  |
| ספורט | זניט סנקט פטרבורג • זניט (כדורסל) • סק"א סנקט פטרבורג • אצטדיון קירוב • אצטדיון קרסטובסקי • מונדיאל 2018 • אליפות העולם בהוקי קרח 2016 • St. Petersburg Open |  |
| אחר | משטרת סנקט פטרבורג • פרש הנחושת • נייבה • תעלת גריבוידוב • בית הקברות פיסקריובסקויה לזכר הנופלים • מרכז לאחטה |  |
צ'ונגצ'ינגוזאורוס

| צ'ונגצ'ינגוזאורוס |
| --- | --- |
 Chungkingosaurus jiangbeiensis
תקופה
יורה תיכון, 160 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
אינפרא־סדרה:: סטגוזאוריה
משפחה:: הואיאנגוזאוריים
סוג:: צ'ונגצ'ינגוזאורוס
מינים
 Chungkingosaurus jiangbeiensis
שם מדעי
 Chungkingosaurus

צ'ונגצ'ינגוזאורוס (שם מדעי: Chungkingosaurus; מילולית: "לטאת צ'ונגצ'ינג") הוא סוג של דינוזאור מתת-סדרת הסטגוזאורים שחי בתור היורה לפני 160 מיליון שנה. דינוזאור זה היה קרובו למשפחת ההואיאנגוזאוריים של ההואיאנגוזאורוס, ושניהם התגלו במכרות בסצ'ואן שבצפון סין. בסוג זה נמצא מין יחיד, Chungkingosaurus jiangbeiensis, שהתגלה ב-1983. הוא קיבל את שמו עקב הקרבה של מאובניו למחוז צ'ונגצ'ינג. שם המין קרוי על שם נפת ג'יאנגבי (Jiangbei).
מאפיינים

דינוזאור זה היה קרובם הקדום של בני משפחת הסטגוזאוריים, אך הוא היה קטן בהרבה והגיע לאורך של 4–5 מטר בממוצע. הוא הכיל שיניים קטנות בקדמת הלסת, דבר שעזר ללחך צמחייה והיה בעל זיז דוקר על כתפיו. הזנב גם הכיל 4 דוקרנים, איתם הוא ניפנף כדי להבריח טורפים. כמו לשאר הסטגוזאורים הוא הכיל 2 שורות של זיזים על גבו עד הזנב, אך צורתם דמתה לסכינים יותר מללוחיות גדולות, כמו אצל הסטגוזאורוס הגדול, דבר שמנע מהם לעזור לחמם את הגוף בצורה יעילה.
כמו שאר הסטגוזאורים הוא ניזון מאכילת צמחייה והיה בעל מוח קטן. לצידו חיו אוכלי צמחים גדולים כמו ממנצ'יזאורוס, אומייזאורוס וגם סטגוזאורים גדולים יותר כמו טואוג'יאנגוזאורוס וציאלינגוזאורוס. ייתכן שהוא נטרף בידי טורפים גדולים כמו יאנגצ'ואנוזאורוס.
בתרבות

דינוזאור זה הופיע במשחקי המחשב Jurassic World Evolution וJurassic World Evolution 2.
פורום קיסר

| --- | --- |

פורום קיסר ומקדש ונוס
 מידע כללי
 סוג:  כיכר עירונית, אתר ארכאולוגי 
 על שם:  יוליוס קיסר 
 מיקום:  מוניציפיו I 
 מדינה:  איטליה 
 הקמה ובנייה
 תקופת הבנייה:  ? – 46 לפני הספירה
 תאריך פתיחה רשמי:  46 לפנה״ס 
 קואורדינטות:  41°53′38″N 12°29′06″E﻿ / ﻿41.894008°N 12.484936°E﻿ / 41.894008; 12.484936
 אתר רשמי
  (למפת רומא מוגדלת) פורום קיסר(למפת רומא רגילה) פורום קיסר
 
פורום קיסר הוא אחד מהפורומים הקיסריים שהיו ברומא בעת העתיקה.
הקמת הפורום

את הפורום הקים יוליוס קיסר, שתכנן אותו כתחליף לפורום רומאנום, שהיה האתר הציבורי המרכזי של רומא (הן לצורך מפגשים פוליטיים ציבוריים והן לצורכי מסחר). הפורום נועד להקרא על שמו של קיסר, כדי להרשים ולהציג את כוחו הפוליטי. הפורום נחנך בשנת 46 לפנה"ס (אף שבנייתו טרם הסתיימה בעת טקס החנוכה). בניית הפורום הסתיימה מספר שנים מאוחר יותר על ידי הקיסר אוגוסטוס. המתחם מאופיין בציר מרכזי חזק, עם הפיאצה העצומה המוקפת עמודים ונוכחותו המקדימה של המקדש, היא היוותה מודל ארכיטקטוני חדש ומקורי ששימש פונקציות אזרחיות אך יחד עם זאת דתיות כמו גם האדרת האדם שהיה לו זה נבנה.
בחזית הפורום נבנה מקדש לאלה ונוס גנטריקס שמשפחתו של קיסר, היוליים, טענה שהם צאצאיה. כמו כן הוצב בפורום פסל של קיסר הרוכב על בוקפאלוס - סוסו של אלכסנדר מוקדון. הנקודה בה בחר יוליוס קיסר לבנות את הפיאצה הייתה למרגלות גבעת הקפיטולין, בצמוד לפורום הרומי לכיוון סובוררה, הרובע העתיק של העיר רומא בה נולד, כיום חלק משכונת מונטי. מצפון היה רכס הטופה שקשר בין גבעות הקפיטולינה והגבעות הקווירינליות. הודות לחשבונותיו של הסופר הלטיני פליניוס הזקן (23-79 לספירה) אנו יודעים שהפורום אירח אוסף יוצא דופן של יצירות אמנות, המורכב בעיקר מציורי האמנים היוונים הגדולים ופסלים רבים, וכן אוספים עשירים של אבני חן וחפצים נדירים אחרים כמו שריון של מתכות יקרות, ועוטפים חפצי פנינים שהגיעו מחופי בריטניה.
קיסר אף הפעיל את השפעתו ושכנע את הסנאט הרומי להעביר את מקום מושבו לפורום החדש (דבר שלא בוצע לבסוף בשל הרצחו של קיסר).
הערות שוליים

↑  FORUM OF CAESAR, fori-imperiali.info
| --- | --- |
בקרת זהויות :  GND: 4220870-1  VIAF: 315161176   WorldCat (עם VIAF): 315161176
פלאו גואל

פָּלַ֫אוּ גוּאֵ֫ל (בקטלאנית: Palau Güell – "ארמון גואל") הוא ביתה של משפחת גואל השוכן בשכונת אל רבאל בסמיכות לשדרות הרמבלס של ברצלונה שבספרד. המבנה תוכנן על ידי האדריכל הקטלאני אנטוני גאודי עבור משפחת התעשיין הקטלאני העשיר אאוזבי גואל (Eusebi Güell).
בשל יופיו, הוכרז המבנה על ידי אונסק"ו כאתר מורשת עולמית.
תיאור המבנה

המבנה הוקם על ידי גאודי עבור משפחת התעשיין אוסביו דה גואל לאחר שזה ראה עבודות מוקדמות שעשה גאודי במונטסראט. גאודי תכנן עבור משפחת גואל כניסה ייחודית שאפשרה למרכבות להיכנס אל תוך הבית, להוריד את הנוסעים בכניסה הראשית למבנה, ולרדת למרתף הבית שם היו האורוות ושם יכלו לסובב את המרכבות על מנת להעלותן שוב לקומת הכניסה, לצורך העלאת הנוסעים עליהן.
המבנה בנוי בסגנון גאודי – סגנון שהיווה חלק מתנועת המודרניסטה בארכיטקטורה. גאודי בנה כניסה מיוחדת לאורחים שהובילה לחדר קבלת האורחים שבקירותיו ובתקרתו היו חרכי הצצה מוסווים שדרכם יכלו בעלי הבית להציץ ולראות מי הגיע מבלי שנראו בעצמם, וזאת על מנת לאפשר להם להתלבש בהתאם.
תקרת חדר האוכל במבנה מחוררת ובה חלונות זעירים שאפשרו לתקרה להיראות כשמיים מלאי כוכבים (בלילה הודלקו עששיות מעל החלונות).
החל משנת 2005 נערכים שיפוצים בבניין. החל מפברואר 2008 הבניין נפתח למבקרים – אך רק באופן חלקי ומאוחר יותר באופן מלא.
פרסי המוזיקה האמריקאית 2018

| --- | --- |
לוגו הטקס
לוגו הטקס
 תאריך:  8 באוקטובר 2018
 מיקום:  תיאטרון מיקרוסופט לוס אנג'לס, קליפורניה
 מנחים:  טרייסי אליס רוס
 מפיק:  דיק קלארק פרודקשנס
 רשת שידור:  ABC
 אורך הטקס:  131 דקות
 רייטינג:  6.59 מיליון
 זכייה במספר הפרסים הרב:  טיילור סוויפט, קמילה קביו (4)
 מספר המועמדויות הרב:  קארדי בי, דרייק (8)
  אתר האינטרנט הרשמי של פרסי המוזיקה האמריקאית
 →2017 2019←
טקס פרסי המוזיקה האמריקאית ה-46 התקיים ב-8 באוקטובר 2018 בתיאטרון מיקרוסופט, לוס אנג'לס, קליפורניה, תוך הכרה באמנים ובאלבומים הפופולריים ביותר בשנת 2018. קארדי בי ודרייק היו לאמנים עם מרבית המועמדויות בטקס (8), תוך שטיילור סוויפט וקמילה קביו היו לאמנית שזכו במרבית הפרסים בטקס (4). הראפר האמריקאי, XXXTentacion, זכה בפרס לאלבום הנשמה/R&B האהוב ביותר כארבעה חודשים אחרי מותו. אימו לקחה את הפרס בשמו.
לאחר הטקס, הוכרז כי נתוני הרייטינג שלו עמדו על כ-6.59 מיליון צופים בסך הכול.
הופעות

| אמנ/ית | שיר (ים) |
| --- | --- |
טיילור סוויפט: "I Did Something Bad"
סיארה מיסי אליוט: "Level Up" "Dose"
Twenty One Pilots: "Jumpsuit"
מריה קארי: "With You"
שון מנדס וזד: "Lost in Japan"
קארדי בי, באד באני וג'יי באלווין: "I Like It"
בני בלנקו, הלסי וחאליד: "Eastside"
פוסט מאלון טיי דולה סיין: "Psycho" "Better Now"
דואה ליפה: "One Kiss" "Electricity"
ג'ניפר לופז: "Limitless"
קמילה קביו: "Consequences"
קארי אנדרווד: "Spinning Bottles"
פאניק! אט דה דיסקו: "Bohemian Rhapsody"
גלדיס נייט, דוני מק'קלורקין, קהקה וינאנס, לדיסי ומרי מרי: "Amazing Grace" "Mary Don't You Weep" "How I Got Over" Let Us Go Back to the Old Landmark" "Climb Higher Mountains"
↑  מחווה לארית'ה פרנקלין
מנחים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  ביבי רקסה  פלורידה ג'ורג'יה ליין  אמבר הרד  מקולי קאלקין  היידי קלום  קלואי x האלי  ג'ון סטיימוס  ביזי פיליפס  טרייסי אליס רוז  אשלי סימפסון |  אוון רוז  שרה גילברט  תומאס רט  נורמני  ליזה קושי  קתרין האן  קונסטנס וו  ריטה אורה  הצ'יינסמוקרס  קלסי בלריני |  ונסה הדג'נס  לורן דייגל  קיין בראון  אמנדלה סטנברג  טאראם קליאם  לייטון מיסטר  טיירה בנקס  ראמי מאלק  ג'וזף מאזלו  לני קרביץ |  |  |  |  |  |
זכיות ומועמדויות

| אמנ/ית השנה | האמן החדש הטוב ביותר של השנה |
| --- | --- |
  טיילור סוויפט דרייק  אימאג'ין דראגונז  פוסט מאלון  אד שירן:   קמילה קביו קארדי בי  דואה ליפה  חאליד  XXXTentacion
שיתוף הפעולה של השנה: סיבוב ההופעות של השנה
  "Havana" – קמילה קביו ויאנג ת'אג "Finesse" – ברונו מארס וקארדי בי  "Bodak Yellow" – קארדי בי  "Rockstar" – פוסט מאלון ו-21 סבאג'  "Meant to Be" – ביבי רקסה ופולרידה ג'ורג'יה ליין  "The Middle" – זד ומארן מוריס:   Taylor Swift's Reputation Stadium Tour – טיילור סוויפט On the Run II Tour – ביונסה וג'יי זי  24K Magic World Tour – ברונו מארס  Tour ÷ – אד שירן  Experience + Innocence Tour‏ – U2
הקליפ של שנה: האמן החברתי האהוב ביותר
  "Havana" – קמילה קביו ויאנג ת'אג "Bodak Yellow" – קארדי בי  "God's Plan" – דרייק:   BTS קארדי בי  אריאנה גרנדה  שון מנדס  דמי לובאטו
הפסקול הטוב ביותר: אמן זכר אהוב – פופ/רוק
  Black Panther The Greatest Showman  The Fate of the Furious: The Album:   פוסט מאלון אד שירן  דרייק
אמנית נקבה אהובה – פופ/רוק: להקה או צמד אהובים – פופ/רוק
  טיילור סוויפט קמילה קביו  קארדי בי:   מיגוס אימאג'ין דראגונז  מארון 5
אלבום אהוב – פופ/רוק: שיר אהוב – פופ/רוק
  Reputation – טיילור סוויפט Scorpion – דרייק  ÷ – אד שירן:   "Havana" – קמילה קביו ויאנג ת'אג "Perfect" – אד שירן  "God's Plan" – דרייק
אמן זכר אהוב – קאנטרי: אמנית נקבה אהובה – קאנטרי
  קיין בראון לוק בריאן  תומאס רט:   קארי אנדרווד קלסי בלריני  מארן מוריס
להקה או צמד אהובים – קאנטרי: אלבום אהוב – קאנטרי
  פלורידה ג'ורג'יה ליין דן + שי  LANCO:   Kane Brown – קיין בראון This One's for You – לוק קומבס  Life Changes – תומאס רט
שיר אהוב – קאנטרי: אלבום אהוב – ראפ/היפ-הופ
  "Heaven" – קיין בראון "Tequila" – דן + שי  "Meant to Be" – ביבי רקסה ופולרידה ג'ורג'יה ליין:   Beerbongs & Bentleys – פוסט מאלון Scorpion – דרייק  Luv Is Rage 2 – ליל עוזי ורט
שיר אהוב – ראפ/היפ-הופ: אמנ/ית הראפ/היפ-הופ האהוב/ה ביותר
  "Bodak Yellow" – קארדי בי "God's Plan" – דרייק  "Rockstar" – פוסט מאלון ו-21 סבאג':   קארדי בי דרייק  פוסט מאלון
אמן זכר אהוב – נשמה/R&B: אמנית נקבה אהובה – נשמה/R&B
  חאליד ברונו מארס  דה ויקנד:   ריהאנה אלה מאי  סיזה
שיר אהוב – נשמה/R&B: אלבום אהוב – נשמה/R&B
  ""Finesse" – ברונו מארס וקארדי בי "Young Dumb & Broke" – חאליד  "Boo'd Up" – אלה מאי:   17 – XXXTentacion American Teen – חאליד  Ctrl – סיזה
אמן אהוב – מוזיקה עכשווית למבוגרים: אמן אהוב – רוק אלטרנטיבי
  שון מנדס אד שירן  פינק:   פאניק! אט דה דיסקו פורטוגל. דה מאן  אימאג'ין דראגונז
אמן אהוב – עכשווי מעורר השראה: אמן זכר אהוב – לטיני
  לורן דייגל מרסימי  דאק ויליאמס:   דדי יאנקי ג'יי באלווין  אוזונה
אמן אהוב – מוזיקת דאנס אלקטרונית
  מרשמלו  זד  הצ'יינסמוקרס
הערות שוליים

↑  American Music Awards: Drake, Cardi B Lead 2018 Nominations, ‏12 בספטמבר 2018
↑  פטר איי. ברי, XXXTentacion’s ’17’ Wins Favorite Soul/R&B Album at 2018 American Music Awards, ‏9 באוקטובר 2018
↑  American Music Awards, American Music Awards (באנגלית)
פרסי המוזיקה האמריקאית 2022

| --- | --- |
 תאריך:  20 בנובמבר 2022
 מיקום:  תיאטרון מיקרוסופט, לוס אנג'לס, קליפורניה
 מנחים:  ויין בריידי
 רשת שידור:  ABC
 זכייה במספר הפרסים הרב:  טיילור סוויפט (6)
 מספר המועמדויות הרב:  באד באני (8)
 →2021 2023←
 
פרסי המוזיקה האמריקאית ה-50 התקיימו ב-20 בנובמבר 2022, בתיאטרון מיקרוסופט בלוס אנג'לס, והוענקו לאמנים והאלבומים הפופולריים ביותר שיצאו בין ה-24 בספטמבר 2021 ועד 22 בספטמבר 2022. ויין בריידי הנחה את הטקס.
רקע

ב-15 בספטמבר 2022, דיק קלארק הפקות ו-ABC הכריזו שהטקס יתקיים ב-20 בנובמבר בתיאטרון מיקרוסופט בלוס אנג'לס. המועמדויות נחשפו ב-13 באוקטובר.
שיאני מועמדויות וזכיות > זכיות

6 זכיות: טיילור סוויפט
2 זכיות: הארי סטיילס, BTS, מורגן וולן, קנדריק לאמאר, טמס, ביונסה, ויזקיד, באד באני
שיאני מועמדויות וזכיות > מועמדויות

8 מועמדויות: באד באני
6 מועמדויות: ביונסה, טיילור סוויפט, דרייק
5 מועמדויות: אדל, דה ויקנד והארי סטיילס
4 מועמדויות: מונסקין, ג'ק הארלו, Imagine Dragons, פיוצ'ר, טמס
3 מועמדויות: לאטו, קולדפליי, ליל נאז X, קודי ג'ונסון, ראו אלחנדרו, קרול ג'י, רד הוט צ'ילי פפרז
2 מועמדויות: אלטון ג'ון, דה קיד לארוי, לוק קומבס, ליזו, ווקר הייז, אד שירן, דוג'ה קאט, קארי אנדרווד, מורגן וולן, כריס סטייפלטון, ג'סטין ביבר, ליל דורק, קנדריק לאמאר, סילק סוניק, מוני לונג, ג'יי באלווין, פארוקו, רוסליה, בקי ג'י, משין גאן קלי, ויזקיד
הערות שוליים

↑  Paul Grein, Bad Bunny Leads 2022 American Music Awards Nominations: Full List, בילבורד, ‏13 באוקטובר 2022 (באנגלית)
↑  Lynette Rice, Wayne Brady To Host American Music Awards, Deadline Hollywood, ‏24 באוקטובר 2022
פלאוגן

איור של אמבולותריום בוגר וגורו. הם חיו בסוף האאוקן.
פלאוגן היא יחידת זמן גאולוגית בעידן הקנוזואיקון והראשונה שלאחר הקרטיקון מעידן המזוזואיקון. בעבר הייתה שייכת לתור השלישון שבוטל. היא התמשכה על פני 42 מיליוני שנים, מלפני 0.3 ± 66 מיליוני שנים ועד לפני 0.05 ± 23.03 מיליוני שנים.
בפלאוגן נמצאות התקופות: אוליגוקן, אאוקן ופלאוקן.
הפלאוגן נודעת בכך שבמשך תקופה זו התפתחו היונקים, מיצורים קטנים ופשוטים למגוון גדול של יצורים מורכבים יותר, וזאת בעקבות ההכחדה ההמונית אשר אירעה בסוף תור הקרטיקון. חלק מיונקים אלה התפתחו לאחר מכן לבעלי החיים הגדולים הנמצאים ביבשה, בעוד שחלק מהם הפכו ליונקים ימיים. בתקופה זו התפתחו גם העופות באופן משמעותי וקיבלו צורה דומה לצורה שיש להם כיום.
בתקופה זו הייתה גם תנועה מסוימת של היבשות. האקלים התקרר במידה מסוימת במשך הפלאוגן, והימות שכיסו חלק מיבשת אמריקה הצפונית נסוגו בתחילת תקופה זו.
ראו גם

לוח הזמנים הגאולוגי
צלאת אל-וויתר

צלאת אל-וויתר (בערבית: صلاة الوتر) היא תפילה אסלאמית שמתפללים בדרך כלל אחרי תפילת החובה החמישית.
על פי האסכולה החנפית, אל-וויתר היא אומנם אינה תפילת חובה, אך היא קרובה מאוד לחובה. התפילה הזאת שונה מכל התפילות באסלאם, מפני שהיא מתבצעת במספר אי-זוגי של רכעות, כשהמינימום היא רכעה אחת.
האימאם עלי בן אבי טאלב אמר "וויתר היא אינה חובה כתפילות החובה, אך הנביא היה מתפלל את צלאת אל-וויתר ואומר: הוי אנשי הקוראן! התפללו את תפילת אל-וויתר מפני שאללה הוא אחד, והוא אוהב את אל-וויתר". זה מתקשר גם לעובדה שמבחינה מילולית, משמעות המילה "וויתר" היא "אחד" או "אי-זוגי".
ישנם מוסלמים שנוהגים להתפלל עוד תפילות רשות נוספות לאחר תפילת החובה החמישית, ולכן את אל-וויתר הם מתפללים ממש בסוף הלילה, לפני עלות השחר.
הערות שוליים

↑  RhymeZone: Use witr in a sentence, www.rhymezone.com
↑  Revolvy LLC, "Fajr prayer" on Revolvy.com, www.revolvy.com (באנגלית)(הקישור אינו פעיל)
| --- | --- |
בקרת זהויות :  TDVİA: vitir-namazi
פוספורסצנציה

פוספורסצנציה או זרחורנות היא סוג של פוטולומינסנציה שדומה לפלואורסצנציה. פוספורסצנציה היא תופעה שבה חומר מקבל אור או קרינה ופולט אותה מחדש בצורה איטית, בניגוד לפלואורסצנציה. הסיבה לכך היא כללי הברירה במכניקת קוונטים הקובעים מהם מעברים "מותרים" בין מצבים שונים של מערכת. בחומרים מסוימים המעברים האלו מתרחשים באיטיות רבה ולכן האור או הקרינה נפלטים בעוצמה נמוכה יותר למשך כמה שעות.
שימוש בפוספורסצנציה

דוגמאות לשימושים יומיומיים של פוספורסצנציה הם צעצועים שזוהרים בחושך, סטיקרים, צבע ואור של שעוני יד, ואת כולם אפשר "להטעין" על ידי חשיפה לאור השמש.
היסטוריה

הגילוי של פוספורסצנציה התרחש בשנת 1604 על ידי וינצ'נצו קשארולו (Vincenzo Casciarolo), שראה אבן שפלטה אור לכאורה בכוחות עצמה ואחרי שחימם אותה בכבשן עשיר בחמצן היא פלטה את אור השמש שספגה והאירה בחושך. חקר הפוספורסצנציה הוביל לגילוי הרדיואקטיביות בשנת 1896.
הסבר התהליך

במובנים פשוטים, פוספורסצנציה היא תהליך שבו אנרגיה נספגת בחומר ונפלטת ממנו באיטיות בצורת אור. זאת לפעמים השיטה שבה מייצרים חפצים שזוהרים בחושך, ש"נטענים" באמצעות חשיפה לאור. שלא כמו התגובות המהירות בפלואורנסציה, כמו אלה שאנחנו רואים בנורות פלואורסצנט, חפצי פוספורסצנציה מאחסנים אנרגיה למשך זמן ארוך יותר, בשל כך שהתהליכים הנחוצים לפליטת אור קורים לעיתים רחוקות יותר.
מכניקה קוונטית

ברוב המקרים של פוטולומינסנציה, שבהם מצע כימי מקבל פוטון של אור ואחר כך פולט אותו, התהליך מתבצע מהר, בזמן בסדר גודל של כ-10 ננו-שניות. קליטת האור ופליטתו מתרחשות מהר מאוד במקרים שבהם האנרגיה של הפוטונים מתאימה לרמות האנרגיה הקיימות בחומר ולמעברי הרמות המותרים. במקרה המיוחד של פוספורסצנציה, האלקטרון שבלע את הפוטון עובר מעבר בין מערכות (Intersystem crossing) ממצב של סינגלט, לתוך מצב אנרגיה עם ניוון ספין אחר (לרוב יותר גבוה), בדרך כלל למצב טריפלט (ניוון משולש). כתוצאה מכך, האלקטרון המעורר נלכד במצב טריפלט, והוא רק יכול לבצע מעברים "אסורים" כדי לחזור למצב סינגלט. המעברים הללו, למרות שהם "אסורים", יכולים לקרות במכניקה קוונטית אבל הם לא עדיפים מבחינה קינטית ולכן התהליך יקרה בזמן הרבה יותר ארוך. רוב התרכבות הפוספורסצנציות הן פולטים מהירים יחסית, עם מצב טריפלט עם זמן חיים בסדר גודל של מילי־שניות. למרות זאת, לחלק מהתרכובות יש מצב טריפלט עם זמן חיים בסדר גודל של דקות ואפילו שעות, מה שמאפשר לחומרים לאחסן ביעילות אנרגיית אור באמצעות דעיכה איטית מאוד של המצב המעורר של האלקטרון. אם הנצילות הקוונטית של הפוספורסצנציה גבוהה, חומרים אלו ישחררו כמויות גדולות של אור למשך זמן ארוך, ויכונו לעיתים "זוהרים בחושך".
מכניקה קוונטית > המשוואה

S_{0}+h\nu \to S_{1}\to T_{1}\to S_{0}+h\nu ^{\prime }\
כאשר S הוא סינגלט ו-T הוא טריפלט שהמספרים הקטנים לידו מציינים מצבים (0 הוא מצב היסוד ,1 הוא מצב מעורר). מעברים יכולים לקרות גם במצבי אנרגיה גבוהים יותר, אבל המצב המעורר הראשון מצוין לשם פשטות.
כמולומינסנציה

יש הרבה דברים שזוהרים בחושך והם לא מאירים בגלל פוספורסצנציה. לדוגמה, מקל זוהר (סטיקלייט), מאיר בשל תהליך כמולומינסנציה הנקרא פלואורסצנציה שפעמים רבות מחשיבים אותו בטעות לפוספורסצנציה. בכמולומינסנציה, מצב מעורר נוצר באמצעות תגובה כימית. פליטת האור מוצאת, את התהליך הקינטי בבסיס התגובה הכימית. המצב המעורר ישתנה לתרכובת פלואורסצנטית וכתוצאה מכך יחזור למצב היסוד.
חומרים המשמשים לפוספורסצנציה

בין הפיגמנטים (חומרי צבע) שמרבים להשתמש בהם בחומרי פוספורסצנציה נכללים אבץ גופרתי ואלומיניום סטרונציום. השימוש באבץ גופרתי בשביל אמצעי בטיחות החל כבר ב-1930. לעומת זאת, הפיתוח של אלומיניום סטרונציום שהבוהק שלו חזק בערך פי עשרה, ירד מרוב המוצרים מבוססי אבץ גופרתי ונכנס לקטגורית החדשנות. פיגמנטים מבוססי אלומיניום סטרונציום נמצאים בשימוש בשלטי יציאה, סימון שבילים וסוגי שילוט בטיחותי.
פיגמנט זרחן כחול בחושך.
ראו גם

זרחן
טריטיום
פלואורסצנציה
טריפלט
סינגלט
זהירה תרמית
הערות שוליים

↑  זַרְחוֹרָנוּת במילון קשר ואלקטרוניקה (תש"ל), באתר האקדמיה ללשון העברית
↑  Karl A. Franz, Wolfgang G. Kehr, Alfred Siggel, Jürgen Wieczoreck, Luminescent Materials, wiley online library, ‏15 ביוני 2000
↑  David ZitounLaurent BernaudAlain ManteghettiJean-Sébastien Filhol, Microwave Synthesis of a Long-Lasting Phosphor, acspublications, ‏1 בינואר 2009
| --- | --- |
בקרת זהויות :  NLI: 987007543644405171  BnF: cb11978650f (data)  GND: 4174419-6  LCCN: sh85101112  NDL: 00569509 
ההבדל בין פלואורסצנציה לפוספורסצנציה
פלאו סן ז'ורדי

| --- | --- |

 כתובת:  Passeig Olímpic, 5-7, 08038 Barcelona 
 מיקום:  ברצלונה, קטלוניה, ספרד
 קואורדינטות:  41°21′48″N 2°09′09″E﻿ / ﻿41.363389°N 2.152556°E﻿ / 41.363389; 2.152556
 תקופת הפעילות:  21 בספטמבר 1990 – הווה (34 שנים)
 הורחב:  2009 (זמנית)
 בעלים:  עיריית ברצלונה
 משטח:  פרקט
 אדריכל:  Arata Isozaki and Mamoru Kawaguchi
 קבוצות:  ברצלונה (1990-1992)
 מושבים:  כדורסל : 17,000  כדוריד : 16,500  אתלטיקה 12,000   קונצרט : 24,000
 palausantjordi.barcelona
  מפת מיקום  מפה מפורטת   (למפת ברצלונה מוגדלת) פלאו סן ז'ורדי(למפת ברצלונה רגילה) פלאו סן ז'ורדי  he tabBackground:;tabBorder:#aaa;defaultTab:0;
 
הפלאו סן ז'ורדי (בקטלאנית: Palau Sant Jordi) הוא אולם ספורט רב תכליתי השוכן בעיר ברצלונה, שבספרד. האולם הוקם ב-1990 כחלק מהמתחם האולימפי על גבעת מונז'ואיק שבדרום העיר, והיה לאחד המבנים המרכזיים שנטלו חלק באירוח משחקי אולימפיאדת 1992 שנערכה בעיר ברצלונה, כשמשחקי ההתעמלות, הכדורעף והכדוריד התקיימו בו. כיום, הוא משמש עבור אירועי ספורט, תרבות ומוזיקה שונים.
בשנים 1990-1992 שימש כמגרשה הביתי של קבוצת הכדורסל ברצלונה.
אירועי ספורט

פרט למשחקי האולימפיאדה, אירח האולם אירועי הספורט נוספים מהחשובים בעולם. ב-1995 אירח את אליפות העולם באתלטיקה באולמות.
בשנים 1998, 2003 ו-2011 התקיימו בו משחקי הפיינל פור של היורוליג. בשנת 2000 אירח את משחקי הגמר של גביע דייוויס, בו ספרד זכתה לראשונה בטורניר כשניצחה את אוסטרליה. ב-2009 הם התקיימו בשנית בפלאו סן ז'ורדי בהם ניצחה את צ'כיה.
ב-2003 התקיימו בו משחקי אליפות העולם בשחייה, כשבריכת שחייה הותקנה במיוחד לצורך האירוע. האולם אירח בשנית את אליפות העולם ב-2013.
באולם התקיימו חלק ממשחקי אליפות העולם בכדורסל אותה אירחה ספרד ב-2014. בין היתר, נערכו בו שני רבעי גמר ואחד מחצאי הגמר. ספרד סיימה במקום ה-6.